Syafiqa Melvin

Siti Nur Syafiqa Amirol Melvin ialah seorang sosialit Malaysia dan juara rancangan realiti Gadis Melayu musim kedua di TV9. Beliau ialah kakak kepada pelakon Syatilla Melvin, Syifa Melvin dan Syida Melvin.

Pendidikan
Siti Nur Syafiqa, anak sulung daripada lima beradik, baru sahaja menamatkan pengajiannya dalam jurusan Sarjana Muda Sains Mikrobiologi dari Universiti Kebangsaan Malaysia (UKM).

Perkahwinan
Pada 13 Julai 2012, Siti Nur mengakhiri zaman bujangnya bersama Pengerusi Badan Perhubungan UMNO Negeri Pulau Pinang, Datuk Zainal Abidin Osman (52 tahun). Akhbar Sinar Harian melaporkan mereka bercinta selama setahun sebelum mengambil keputusan untuk mengakhiri hubungan ke jinjang pelamin.

Majlis pernikahan diadakan di Taman Seri Semarak, Parit Buntar, Perak. Sementara, majlis resepsi pada 14 Julai 2012 diadakan di Dataran Sungai Kerian, Parit Buntar.

Pasangannya seorang duda dan ahli politik, Zainal Abidin telah kehilangan isteri, Datin Shazarina Shamsuddin yang meninggal dunia pada 22 Disember 2010 akibat barah hati dan paru-paru.

Rujukan

Pautan luar
 
 
 

Kelahiran 1989
Orang hidup
Orang Malaysia berketurunan Jepun
Orang Malaysia berketurunan Melayu
Muslim Malaysia
Sosialit Malaysia
Alumni Universiti Kebangsaan Malaysia
Orang dari Kuala Lumpur